Pregršt radosti, dobrote, originalnih partyja i iznenađenja na Fooling Aroundu

*Od humanitarke za Udrugu Šapica, preko bajkovitog koncerta iznenađenja velike glazbene zvijezde, do gostovanja vrhunskih chefova i bala pod maskama - otkrivamo što vas sve čeka na Oleander terasi hotela Esplanade*

U prvih 14 dana od otvaranja **Fooling Around by Fuliranje na Oleander terasi hotela Esplanade** ne samo da je ispunio brojna visoka očekivanja već ih je i dobrano nadmašio. Od nikad elegantnijeg uređenja same lokacije, preko promišljene i sofisticirane gastronomske ponude do nenadmašne atmosfere i ugođaja - Fooling Around je magično mjesto prepuno svakodnevnih trenutaka za pamćenje. Intima i bezvremenska profinjenost grijane terase već je u prvim danima privukla brojne vjerne ali i posve nove posjetitelje koji uživaju u vrhunskim delicijama najprestižnijih hrvatskih restorana i chefova smještenih u atraktivne vagone Orient Expressa.

Na ovogodišnje nezaboravno putovanje okusa vode vas: hotel Esplanade, Noel, Meneghetti, zatim JRE koji okuplja restorane Lemongarden, San Rocco, Konobu Boba i LD Restaurant, potom Mason Burgers & Stuff, BoogieLab, Acrobat, Institut za kobasice by Mate Janković, Ginglebells i Rakijarnica.

Na svakom vas koraku i u svakom kutku dočekuju atraktivni selfie pointovi i kadrovi u kojima ćete rado ovjekovječiti lijepa druženja. Blagdanskom ozračju doprinose prigodna i pomno birana glazba najboljih zagrebačkih DJ-a, a ponedjeljkom i izvrsni nastupi talentiranih akustičnih dua. U ponedjeljak 16. prosinca nastupa akustični duo Walter Fuego - Ivan Soldo i Petra Lisjak, 23. 12. Mario Pavlić i Ellis Stopar, dok će 30.12. nastupiti Duo Sanremo - Emil Kirbiš i Ivan Grgić Špiro.

Usto, od 7. prosinca na Fooling Aroundu je zahvaljujući tvrtki Samsung Electronics Adriatic u suradnji s Pet Centrom započela i **humanitarna akcija Think Pawsitive** za pomoć Udruzi Šapica.

Galaxy studio za fotografiranje ljubimaca, brojni rekviziti i poslastice za samo su dio divne akcije u kojoj možete učiniti dobro djelo i napuštenim ljubimcima o kojima brine Udruga Šapica uljepšati blagdane. Sve što trebate je na licu mjesta skenirati QR kod i po vlastitim mogućnostima donirati sredstva, a zauzvrat ćete sa sobom ponijeti isprintanu fotografiju svog četveronožnog prijatelja i predivnu uspomenu na ljubav i radost koju vam pruža. Za svaku donaciju vaš će ljubimac na dar dobiti i poslasticu Pet Centra jer i naši krzneni prijatelji zaslužuju blagdansku čaroliju. Usto Pet Centar će Šapici donirati 500 kilograma hrane kako bi olakšali ove zimske dane životinjama koje još uvijek čekaju svoj dom i ljude koji će ih voljeti zauvijek.

Već je prva u nizu akcija Think Pawsitive oduševila podjednako i djecu i odrasle, ali i njihove ljubimce. Svi su uživali u neprocjenjivim trenucima koje je kamera pametnog telefona Samsung Galaxy S24 Ultra vješto bilježila, te za prigodnu donaciju Udruzi Šapica na dar dobili poslasticu za svog ljubimca kao i vrhunski stiliziranu fotografiju. Think Pawsitive je opet na rasporedu već ovog petka, 13. prosinca od 17 - 20 sati, zatim u subotu 14.12. od 12- 14 h, potom 20. i 27. 12. od 17-20 h te 21. i 28.12. od 12-14 h.

Bogat program Fooling Arounda među inim uključuje i brojna iznenađenja, a jedno od njih na rasporedu je ovaj petak, 13. prosinca od podneva, kad **Garnier Olia donosi program Merry Shades of the Holidays i čarobni koncert iznenađenja velike glazbene zvijezde od 20:00 sati.** Najtrofejnija hrvatska destilerija Aura 19. će prosinca organizirati jedan od svojih legendarnih prigodnih partyja, a **27. prosinca** nas u Veneciju, koja je i tema ovogodišnjeg Fooling Arounda, vodi **bal pod maskama.**

Sezonu nezaboravnih druženja na Fooling Aroundu nisu propustili ni najeminentniji hrvatski chefovi koje okuplja udruga JRE koji su ovog ponedjeljka svratili na prigodno druženje s kolegama na JRE kućici. Moglo se tako na Oleander terasi susresti chefa Rudolfa Štefana iz šibenskog Pelegrinija, chefa Matiju Bregeša iz Boškinca na Pagu, chefa Dinu Šeparovića iz supetarske Kale, zatim chefa Antu Udovičića iz sutivanskog Lemongardena. Iz korčulanskog Lešić Dimitri restorana stigao je i chef Marko Gajski, iz murterske konobe Boba chef Vjeko Bašić, a iz San Rocca u Brtonigli chef Teo Fernetich i sous chef Mateja Filipović. Otkrili su pritom kako već iduće srijede, 18. prosinca na JRE kućicu stiže upravo San Roccov chef Floriana Ružić, a u goste joj dolazi i chef Ivan Badurina iz umaškog restorana Badi.

Spomenimo i kako neke kućice na Fooling Aroundu vikendima imaju specijalne ponude - primjerice chef Ivan Zidar tada, uz svoju svakodnevnu ponudu na kućici Mason Burgers & Stuff peče domaćeg odojka i servira ga s kimchijem u jednoj, te s francuskom salatom i turšijom u drugoj varijanti. Meneghetti pak vikendom donosi svježe kamenice koje servira uz šampanjac, a petkom i subotom na pozornici se izmjenjuju po dva DJ-a: ovog petka od 14-18 h nastupa DJ Grade, a nakon njega od 18 sati, te opet nakon koncerta iznenađenja, DJ pult preuzima Marin Bukljaš. U subotu od 13-17 h za atmosferu se brine DJ Eva Marija, a od 18-22 h rasplesat će vas legendarni DJ Jazzozo, dok nedjeljno opuštanje i druženje od 13-17 h svojim ritmovima oplemenjuje DJ Hrwoe.

Kojega god dana ili večeri svratili, Fooling Around će vas povesti na jedinstveno okusno, emotivno i radosno putovanje koje ćete sigurno rado i dugo pamtiti.

Za svakodnevne novosti i rasporede događanja redovito pratite [Facebook](https://www.facebook.com/foolingaroundzagreb) i [Instagram](https://www.instagram.com/foolingaroundzagreb/) Fooling Around.

Mjesto: Oleander terasa hotela Esplanade, Zagreb

Trajanje: 28. 11. do 31. 12. 2024.

Radno vrijeme:

pon-pet: 12:00 - 23:00 h

sub/ned / Badnjak: 11:00 - 23:00 h

Božić: 16:00 - 23:00 h

Stara godina: 11.00 - 21:00 h

Ulaz: besplatan

Fotografije: Sandro Sklepić i Ana Paić